দক্ষিণ অসমৰ হাইলাকান্দি জিলাত ৪৬ সংগঠনে নাগৰিকত্ব সংশোধনী বিধেয়ক-২০১৬ৰ প্ৰতিবাদত আহ্বান জনোৱা ১২ ঘণ্টীয়া অসম বন্ধই কোনো প্ৰভাৱ পেলাব পৰা নাই।
বন্ধৰ সময়চোৱাত চৰকাৰী কাৰ্যালয়সমূহত স্বাভাৱিক কাম-কাজ চলি থকাৰ উপৰিও সাধাৰণ জীৱনযাত্ৰা, ব্যৱসায় প্ৰতিষ্ঠান, বেংক আদি কাৰ্ক্ষম হৈ থাকে। প্ৰশাসনৰ তত্বাৱধানত কাৰ্যালয়সমূহত উপস্থিতি নিয়মীয়া থকা বুলি জানিব পৰা গৈছে।
উল্লেখ্য যে সোমবাৰে প্ৰশাসনৰ তৰফৰ পৰা কৰ্মচাৰীসকলক কৰ্মস্থলীত উপস্থিত থাকিবলৈ এক কঠোৰ জাননী জাৰি কৰা হৈছিল। বন্ধৰ অজুহাতত কাৰ্যালয়ত অনুপস্থিত থাকিলে তেওঁলোকৰ বিৰুদ্ধে অনুশাসনমূলক ব্যৱস্থা গ্ৰহণ কৰাৰ হুমকি দিয়া হৈছিল।
জিলা প্ৰশাসনে বন্ধৰ সময়চোৱাত ঘটিব পৰা যিকোনো অপ্ৰীতিকৰ পৰিস্থিৰ সৈতে মোকাবিলা কৰাৰ বাবে যথেষ্ট সংখ্যক অৰ্ধ-সামৰিক বাহিনী আৰু নিৰাপত্তাৰক্ষী বাহিনীৰ লোক মোতায়েন কৰিছিল। জিলাখনৰ কোনো অংশৰে পৰা এতিয়ালৈকে কোনো অপ্ৰীতিকৰ বাতৰি অহা নাই।
বন্ধৰ সময়চোৱাত যাতে কোনো অপ্ৰীতিকৰ পৰিস্থিতিৰ উদ্ভৱ হ'ব নোৱাৰে তাৰ বাবে জিলা উপায়ুক্ত আদিল খান আৰু আৰক্ষী অধীক্ষক মহনীশ মিশ্ৰই পৰিস্থিতি সূক্ষ্মভাৱে নিৰীক্ষণ কৰি আছে।
আমেৰিকা ভ্ৰমণত সৰ্বাধিক ব্যয় ২৩ কোটি! প্ৰধানমন্ত্ৰী মোডীৰ ৫ বছৰত ৩৬ টা বিদেশ ভ্ৰমণত খৰচ কিমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
